ang makilala ay katimbang ng pagkaraan ng isang taon, sa dahilang kung walang anoman ang magbigay ng suspenso sa isang hindi kilala, ay kailangang magkaroon ng pusong matigas upang huwag mabakla sa pagkakita sa isang binata na isinisisi sa araw araw ang pagkaaksaya ng isang taon niyang buhay. pumasok nga si placido na hindi patiyad na gaya ng dating ugali kundi pinatunog pa ang kaniyang mga takon ng sapatos. at labis na tinamo ang ninanasa! tiningnan siya ng katedratiko, ikinunot ang noo at iginalaw ang ulo na waring ang ibig sabihin, ay: walang galang, magbabayad ka rin sa akin! ang klase ay isang look na higit ang kahabaan sa kaluwangan at may malalaking durungawang may karali na pinapasukan ng hangin at liwanag.